Manažérstvo informácií

Manažérstvo informácií (nenormované názvy aj: informačné manažérstvo, informačný manažment, manažment informácií, informačné riadenie, riadenie informácií; angl. information management) je transdisciplinárne chápaný súbor poznatkov, metód a odporúčaní systémových prístupov informatiky, ktoré pomáhajú vhodne realizovať informačné procesy manažérskeho myslenia a konania na dosiahnutie cieľov uvažovanej organizácie (alternatívne definície pozri nižšie).

 Definícia 
Existuje viacero podobných definícií manažérstva informácií:
 manažment informačných zdrojov organizácie pre zaistenie jej zámerov a cieľov 
 transdisciplinárne chápaný súbor poznatkov, metód a odporúčaní systémových prístupov informatiky, ktoré pomáhajú vhodne realizovať informačné procesy manažérskeho myslenia a konania na dosiahnutie cieľov uvažovanej organizácie.
 transdisciplinárna odbornosť - prepojenie moderného manažmentu, informatiky a systémových prístupov; môžu sem vstupovať aj poznatky z oblasti ekonomiky sociológie, psychológie, politológie, marketingu, operačnej analýzy, atď.

 Charakteristika 
Pre konkurencie schopné postavenie firmy v terajšom modernom svete je takmer nevyhnutné mať dobre zvládnuté dve veci a to mať výborne fungujúci manažment a zároveň okamžite sa prispôsobovať prílevom nových informačných technológií. Riešením týchto otázok je manažérstvo informácií.

Spojením pojmov manažérstvo a informatika vznikla disciplína charakterizovaná obrovským prepojením (v mnohých prípadoch už ani nie je jasné či sme v informatike, alebo v manažmente ), spomínaných kmeňových vied s využitím najdôležitejších poznatkov z každej z nich. V manažérskych tímoch, kde nie sú prítomní informatici, sú firmy len veľmi ťažko konkurencie schopné, teda neefektívne. A tak sa v podnikovej praxi veľmi často stretávame s novým pojmom manažérstvo informácií. 

Z manažérstva preberá:
 poslanie 
 cieľ aplikácií

Z informatiky preberá:
 účelné spôsoby informačného zabezpečenia, 
 riešenia problémov( hlavne technologického rázu) 

Zo systémových prístupov preberá:
 spôsob usporiadania informácií v rámci organizácie 
 metodológiu skúmania nových informácií
 postup riešenia nových problémov na základe použitia nových informácií

Dnešné chápanie informačného manažmentu by malo rešpektovať ako primárne potreby manažérskeho pohľadu upriameného na rozhodujúci význam správneho stanovenia a dosahovania cieľov organizácie, tak aj na následné hospodárne zabezpečenie tomu zodpovedajúcich informačných procesov.  (L. Vodáček a A. Rosický)

Manažérstvo informácií je založené na snahe automatizovať, racionalizovať, zjednodušovať najdôležitejšie a zároveň najpotrebnejšie (v rámci podniku/organizácie) operácie s údajmi a informáciami.

Jeho podstatou a úlohou je vytvoriť také informačné prostredie podniku, ktoré zabezpečí dosiahnutie strategických cieľov. Z manažérskych a systémových pohľadov skúma, projektuje a využíva kvalitatívne nové možnosti práce s informáciami.

 Dejiny 
Dejiny manažérstva informácií môžeme rozdeliť do 3 etáp:
1.etapa(1965 – 1975) Manažérstvo informácií bolo prispôsobované na hospodárne riešenie väčšinou "tvrdých" (hard) technických úloh alebo na správnu - efektívnu, prácu s technickými informáciami.2.etapa (koniec 70. a 80. roky) V priebehu 80. rokov sa vyvinul pojem manažérstvo informácií (skôr z pohľadu odborníkov), ktorí brali do úvahy požiadavky účinnosti využívania IS a technológií pred požiadavkami manažérov. Preto bolo manažérstvo informácií  voľne interpretované ako racionálne manažérske prístupy, metódy a postupy pre zabezpečovanie hospodárnych postupov prípravy, spracovania a využitia údajov.3.etapa (začiatok 90. rokov) V čoraz väčšej miere, preniká pojem manažérstvo informácií do podnikového sveta a do kníh o manažmente.

 Ciele 
Tieto ciele sú spojené s konkurenčnou schopnosťou podniku:
 Identifikácia potrieb( hlavne tých technologických )
 Získavanie informácií( interné a externé prostredie )
 Práca s informáciami ( ich organizácia a uchovávanie následné rozposielanie v rámci organizácie )
 Produkty a služby ( s informačného hľadiska )
 Dodávanie informácií do jednotlivých častí podniku /firmy
 Správne ( efektívne ) používanie informácií v jednotlivých odvetviach podniku
 Tvorba stratégie podniku ( s prihliadnutím na informačný charakter )
 Implementovanie celej stratégie informačného manažmentu do podnikovej reality
 Kontrola plnenia stratégie a korekcia odchýlok
 V širšom pohľade informačný manažment zlepšuje kooperáciu medzi jednotlivými manažérskymi tímami v podniku, pretože jednotlivé tými sú závislé na informáciách od iných tímov.

 Informačný manažér 
Je to osoba, ktorá musí perfektne ovládať dve základné vedné disciplíny: podnikový manažment a informatika( okrem iného).

 Prostriedky 
Prostriedky manažérstva informácií sú informačné systémy (IS/IT). Majú hlavne uľahčiť prácu manažéra (odľahčiť ho od stáleho preskúmavania nových a nových informácií) pri zachovaní svojej kvality. V súčasnosti sú klasické podnikové procesy nahrádzané e – procesmi.

 Organizácia 
 Funkciu manažérstva informácií môže vykonávať jednotka zriadená na tento cieľ (označovaná aj ako centralizovaná), ktorá je však prepojená s jednotkou IT, vytvorená pre riadenie interne generovaných informácií. Táto možnosť sa využíva hlavne vo veľkých podnikoch/organizáciach, pretože je tu veľký tok informácií, ktorý by inak nebol možný správne/efektívne spravovať. Táto metóda je známa vysokou efektivitou.
 manažment môže byť decentralizovaný (rozložený). Každý tím bude zodpovedný za zabezpečovanie informácií do databázy organizácie. Táto možnosť sa naopak využíva v malých organizáciach, kde je oveľa menší tok informácií, kde by zriadenie centralizovanej jednotky mohlo vyzerať z pohľadu účtovníctva ako strata v podniku a aj tak by táto jednotka nebola využitá. Je menej efektívna, ale na potreby malého podniku postačuje.

 Hlavný prínos informačného manažmentu v rámci podniku/organizácie 
 Vývoj stále nových a efektívnejších filtrov, informačného charakteru, pri zachovaní postačujúceho objemu informácií
 Napriek filtrom oveľa vyššia kvalita informácií
 Stále nové a kvalitnejšie databázy typu KNOW-HOW
 Vysoké zdieľanie informácií v tímoch a tým napomáhanie lepšej kooperácie v tímoch
 Oveľa vyššia kvalita , v rámci podniku dostupných, informácií
 Oveľa ľahšie rozhodovanie pri riadení - rýchly prísun nových informácií
 Manažéri sú menej zaťažení prílevom informácií
 Pravidelná aktualizácia informácií v rámci podniku( interný sektor), ale aj v rámci trhu ( vonkajšie prostredie - externý sektor )

 Externé odkazy 
 Viac o inf. manažmente 

Kategória:Informatika
Kategória:Manažment